Modèl Imèl pou Moun k ap Reponn Sondaj la – Kreyòl Ayisyen 
Liy sijè: Patisipe nan Sondaj sou Ekite nan Sante Kominotè a! 
Depatman Sante Piblik Massachusetts la pral sèvi ak rezilta sondaj la pou amelyore pwogram yo, gide desizyon sou finansman ak resous, epi sipòte politik ki abòde inegalite nan sante. Nou pral pataje rezilta sondaj la tou ak patnè toupatou nan eta a pou ede ranfòse efò y ap fè pou amelyore sante nan kominote pa yo. 
Sondaj la ap disponib soti nan mwa jiyè 2026 rive nan kòmansman sezon otòn 2026. Nenpòt moun ki gen 12 lane oswa plis ka patisipe. Li pran anviwon 15 a 30 minit pou ranpli sondaj la, epi li disponib nan 12 lang: Arab, Kreyòl Kapvèdyen, Chinwa (Senplifye ak Tradisyonèl), Anglè, Kreyòl Ayisyen, Kmè, Pòtigè, Ris, Panyòl ak Vyetnamyen. Sondaj la pral disponib tou nan Lang Siy Ameriken (ASL) nan fen ete sa a.
Li fasil pou ranpli sondaj la! Klike sou lyen sa a pou kòmanse: www.mass.gov/HealthSurvey
Pou plis enfòmasyon sou Inisyativ Ekite nan Sante Kominotè a ak sondaj la, tanpri vizite sitwèb nou an: www.mass.gov/CHEI
 
Modèl Imèl Sansibilizasyon pou Patnè yo – Kreyòl Ayisyen 
Liy sijè: Sondaj sou Ekite nan Sante Kominotè a disponib kounye a! 
Chè _______________, 
Nou kontan anpil pou nou fè w konnen Sondaj sou Ekite nan Sante Kominotè a (CHES) disponib kounye a! Ou ka jwenn sondaj la nan www.mass.gov/HealthSurvey. Antanke yon patnè kominotè moun fè konfyans, nou ta renmen w ede nou gaye nouvèl la. 
 
Men kèk fason ou ka ede: 
· Voye lyen an bay fanmi w, zanmi w ak kòlèg ou nan Massachusetts 
· Fè pwomosyon pou sondaj la sou lis distribisyon imèl òganizasyon w lan 
· Pibliye enfòmasyon sou sondaj la sou rezo sosyal yo 
· Afiche depliyan sou sondaj la nan kote moun nan kominote w la konn ale 
· Sèvi ak anplwaye oswa volontè pou idantifye epi ede moun k ap patisipe nan sondaj la 
 
Ki objektif sondaj la? 
Sondaj sou Ekite nan Sante Kominotè a ap ede kominote yo amelyore kondisyon ki afekte sante, sitou kominote ki sibi plis inegalite nan sante yo. Manm kominote yo ak patnè nan tout Massachusetts te kolabore pou devlope sondaj la, epi li reflete sa rezidan yo vle konnen sou eksperyans kominote pa yo nan domèn lojman, sante mantal, sekirite ak lòt faktè ki enfliyanse sante. Depatman Sante Piblik Massachusetts la ak patnè nou yo pral sèvi ak done CHEI yo pou deside kijan pou itilize finansman, amelyore pwogram yo epi devlope politik ki abòde inegalite nan sante. 
 
Pandan konbyen tan sondaj la ap disponib, epi kiyès ki ka ranpli li? 
Sondaj la ap disponib soti nan mwa jiyè 2026 rive nan kòmansman sezon otòn 2026. Nenpòt moun ki gen 12 lane oswa plis ka ranpli sondaj la. Li pran anviwon 15 a 30 minit pou ranpli sondaj la, epi li disponib nan 12 lang: Arab, Kreyòl Kapvèdyen, Chinwa (Senplifye ak Tradisyonèl), Anglè, Kreyòl Ayisyen, Kmè, Pòtigè, Ris, Panyòl ak Vyetnamyen. Sondaj la pral disponib tou nan Lang Siy Ameriken (ASL) nan fen ete sa a.
 
Èske sondaj sa a konfidansyèl? 
Wi, sondaj la konfidansyèl. Li pa ranmase enfòmasyon tankou non w, imèl ou oswa adrès ou, epi li pa ranmase adrès IP ou ni enfòmasyon sou aparèy w ap itilize pou ranpli sondaj la. 
 
Ki sipò òganizasyon mwen an ka jwenn pou pataje sondaj sa a? 
Nou prepare materyèl sansibilizasyon ou ka itilize pou ede nou gaye nouvèl la, tankou depliyan, kat pwomosyonèl, piblikasyon pou rezo sosyal, modèl imèl, pwen kle pou diskisyon ak lòt ankò. Materyèl sa yo disponib sou sitwèb nou an:  
www.mass.gov/HealthSurvey epi ou ka kòmande depliyan ak kat pwomosyonèl enprime gratis nan Massachusetts Health Promotion Clearinghouse: https://massclearinghouse.ehs.state.ma.us/category/CHES.html.
 
Kijan ak kilè mwen kapab jwenn aksè ak done sa yo? 
Nou fè efò pou rann pwosesis sa a pi senp ak transparan posib. Rezilta yo ap disponib pou piblik la sou sitwèb nou an (www.mass.gov/CHEI) nan prentan/ete 2027. Gen anpil resous gratis pou ede nenpòt moun nan Massachusetts jwenn aksè ak done yo epi sèvi avè yo: ou ka rankontre endividyèlman ak yon Founisè Sipò pou Done ak Aksyon pou jwenn sipò endividyèl, jwenn analiz done CHES yo ki adapte pou kominote w la, epi patisipe nan webinè gratis ki bay enfòmasyon ak egzanp reyèl sou fason pou sèvi ak done CHES yo pou aji. 
 
Nou tout ladan l ansanm, epi nou apresye tout efò w ap fè pou sipòte ekite nan sante nan kominote w la. Tanpri, pa ezite kontakte nou si w gen kesyon. 
 
Mèsi, 
__________ 
